laion/Wikipedia-Exotic huggingface dataset:
বিশালপত্রী ডেনড্রোবিয়াম

বিশালপত্রী ডেনড্রোবিয়াম (ইংরেজি: Large-leaved Dendrobium বা Pastor's Orchid), (দ্বিপদ নাম: Dendrobium macrophyllum), হচ্ছে অর্কিডের একটি প্রজাতি। এটি ইন্দোনেশিয়া, ফিলিপাইন, নিউ গিনি এবং কিছু পশ্চিম প্রশান্ত মহাসাগরীয় দ্বীপের (সলোমন দ্বীপপুঞ্জ, ফিজি, নিউ ক্যলিডোনিয়া, সামোয়া, ক্যরোলিন দ্বীপপুঞ্জ) স্থানীয় প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত। বাংলাদেশের সংরক্ষিত উদ্ভিদের তালিকা Kew World Checklist of Selected Plant Families[স্থায়ীভাবে অকার্যকর সংযোগ] Silveira, P., Schuiteman, A., Vermeulen, J.J., Sousa, A.J., Silva, H., Paiva, J. & De Vogel, E. (2008). The orchids of Timor: checklist and conservation status. Botanical Journal of the Linnean Society 157: 197-215. বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৪১ উইকিমিডিয়া কমন্সে বিশালপত্রী ডেনড্রোবিয়াম সংক্রান্ত মিডিয়া রয়েছে।
নারায়ণ দেসাই

নারায়ণ দেসাই (গুজরাটি: નારાયણ દેસાઇ) (২৪ ডিসেম্বর ১৯২৪– ১৫ মার্চ ২০১৫) একজন ভারতীয় গান্ধীবাদী ও লেখক ছিলেন। মহাত্মা গান্ধীর ব্যক্তিগত সচিব ও জীবনীকার মহাদেব দেসাইয়ের পুত্র নারায়ণ ১৯২৪ খ্রিষ্টাব্দের ২৪শে ডিসেম্বর ব্রিটিশ ভারতের বলসর নামক স্থানে জন্মগ্রহণ করেন। তার শৈশব ও কৈশোর সেবাগ্রাম ও সবরমতী আশ্রমে কাটে। পিতার নিকট আশ্রমে প্রাথমিক শিক্ষা লাভ করেন ও চরকা কাটার প্রশিক্ষণ পান। স্বাধীনতা সংগ্রামী নবকৃষ্ণ চৌধুরী ও মালতি দেবীর কন্যা উত্তরা চৌধুরীকে বিবাহের পর নবদম্পতি সুরাট থেকে ৬০ কিলোমিটার দূরে বেদছি গ্রামে নঈ তালীম বিদ্যালয়ে শিক্ষক হিসেবে যোগ দেন। বিনোবা ভাবের ভূদান আন্দোলনে যোগদান করে নারায়ণ দেসাই সমগ্র গুজরাত পদব্রজে পরিভ্রমণ করে ধনীদের নিকট হতে জমি নিয়ে দরিদ্র ভূমিহীন গ্রামবাসীদের মধ্যে ভাগ করে দেন। তিনি ভূদান আন্দোলনের মুখপত্র হিসেবে ভূমিপুত্র নামক একটি পত্রিকা চালু করেন ও ১৯৫৯ খ্রিষ্টাব্দ পর্যন্ত এই পত্রিকার সম্পাদক হিসেবে দায়িত্ব পালন করেন। নারায়ণ দেসাই ভারতে জরুরী অবস্থার অন্যতম সমালোচক ছিলেন। জয়প্রকাশ নারায়ণের ঘনিষ্ঠ সঙ্গী নারায়ণ অ-কংরেসী রাজনৈতিক দলগুলিকে একত্র করে জনতা পার্টি গঠনে গুরুত্বপূর্ণ ভূমিকা পালন করেন। তিনি বিনোবা ভাবে দ্বারা নির্মিত ও জয়প্রকাশ নারায়ণের নেতৃত্বাধীন অখিল ভারতীয় শান্তি সেনা মন্ডলে যোগদান করেন ও পরবর্তীকালে এই সংগঠনের সাধারণ সচিব হয়ে তিনি তরুণদেরকে এই সংগঠনে যোগ দিতে উদ্বুদ্ধ করেন, যারা তার দ্বারা প্রশিক্ষিত হয়ে সারা ভারতে বিভিন্ন সাম্প্রদায়িক বিবাদের মধ্যস্থতা ও নিষ্পত্তি ঘটাতে সক্ষম হন। ১৯৮১ খ্রিষ্টাব্দে নারায়ণ দেসাই পিস ব্রিগেডস ইন্টারন্যাশনাল নামক আন্তর্জাতিক শান্তিকামী সংগঠন তৈরীতে সক্রিয় ভূমিকা গ্রহণ করেন। তিনি ১৯৮৯ থেকে ১৯৯১ খ্রিষ্টাব্দ পর্যন্ত ওয়ার রেজিস্টার্স ইন্টারন্যাশনাল নামক একটি আন্তর্জাতিক যুদ্ধবিরোধী সংগঠনের সভাপতি নির্বাচিত হন। তিনি আন্তর্জাতিক শান্তির জন্য ইউনেস্কো থেকে পুরস্কার লাভ করেন। জয়প্রকাশের মৃত্যুর পর তিনি বেদছি গ্রামে ফিরে গিয়ে সম্পূর্ণ ক্রান্তি বিদ্যালয় স্থাপন করেন, যেখানে গান্ধীবাদী জীবনযাপন ও অহিংসা সম্বন্ধে প্রশিক্ষণের ব্যবস্থা করা হয়। ২০০৪ খ্রিষ্টাব্দ থেকে নারায়ণ দেসাই পৃথিবীর বিভিন্ন দেশে মহাত্মা গান্ধীর বাণী আবৃতি করেন। ২০০৭ খ্রিষ্টাব্দের ২৩শে জুলাই থেকে ২০০১৪ খ্রিষ্টাব্দের ২৩শে জুলাই তিনি গুজরাত বিদ্যাপীঠের চ্যান্সেলরের দায়িত্ব পালন করেন ২০১৪ খ্রিষ্টাব্দের ১০ই ডিসেম্বর তিনি অচেতন হয়ে পড়েন। যদিও কিছুদিনের মধ্যে তার চেতনা ফিরে আসে, কিন্তু প্রাত্যাহিক কাজে তার স্বাচ্ছন্দ্য ফিরে আসে না। অবশেষে ২০১৫ খ্রিষ্টাব্দের ১৫ই মার্চ সুরাটের মহাবীর ট্রমা সেন্টারে তার মৃত্যু হয়। তার দ্বারা স্থাপিত সম্পূর্ণ ক্রান্তি বিদ্যালয়ে সেইদিনই তার সৎকার করা হয়। Pandiri, Ananda M. A Comprehensive, Annotated Bibliography on Mahatma Gandhi. Westport, CT: Greenwood Press, 1995. 35. PTI (১৫ মার্চ ২০১৫)। "Noted Gandhian Narayan Desai passes away"। The Economic Times। সংগ্রহের তারিখ ১৫ মার্চ ২০১৫।  "Narayan Desai passes away"। DeshGujarat। সংগ্রহের তারিখ ১৫ মার্চ ২০১৫।  Hardiman, David. Gandhi in His Times and Ours: The Global Legacy of His Ideas. New York: Columbia UP, 2003. 192.
মহা ডেনড্রোবিয়াম

মহা ডেনড্রোবিয়াম (ইংরেজি: Noble Dendrobium), (দ্বিপদ নাম: Dendrobium nobile), হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত অর্কিডের তালিকায় তফসিল-৪ অনুযায়ী এ প্রজাতিটি সংরক্ষিত। মহা ডেনড্রোবিয়াম দক্ষিণ চীন (তিব্বতসহ), হিমালয় (ভারত, বাংলাদেশ, অসম, নেপাল, সিকিম, ভুটান) এবং ইন্দোচীন (মায়ানমার, থাইল্যান্ড, লাওস, ভিয়েতনামের) স্থানীয় প্রজাতি। বাংলাদেশের সংরক্ষিত উদ্ভিদের তালিকা "Dendrobium nobile information from NPGS/GRIN"। ২০০৯-০৭-২৮ তারিখে মূল থেকে আর্কাইভ করা। সংগ্রহের তারিখ ২০০৮-০২-০৫।  "Kew World Checklist of Selected Plant Families"। ১১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৫।  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৪১। Flora of China v 25 p 381, 石斛 shi hu, Dendrobium nobile Lindley, Gen. Sp. Orchid. Pl. 79. 1830. Wood, H.P. (2006). The Dendrobiums: 1-847. A.R.G. Gantner Verlag K.G., Ruggell. Lucksom, S.Z. (2007). The orchids of Sikkim and North East Himalaya: 1-984. S.Z.Lucksom, India. Huda, M.K. (2007). An updated enumeration of the family Orchidaceae from Bangladesh. The Journal of the Orchid Society of India 21: 35-49. Raskoti, B.B. (2009). The Orchids of Nepal: 1-252. Bhakta Bahadur Raskoti and Rita Ale. Choudhary, R.K., Srivastava, R.C., Das, A.K. & Lee, J. (2012). Floristic diversity assessment and vegetation analysis of Upper Siang district of eastern Himalaya in North East India. Korean Journal of Plant Taxonomy 42: 222-246.
বাসন্তীরঙা ডেনড্রোবিয়াম

বাসন্তীরঙা ডেনড্রোবিয়াম (ইংরেজি: Primrose-yellow Dendrobium), (দ্বিপদ নাম: Dendrobium primulinum), হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত অর্কিডের তালিকায় তফসিল-৪ অনুযায়ী এ প্রজাতিটি সংরক্ষিত। বাংলাদেশের সংরক্ষিত উদ্ভিদের তালিকা বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৪১।
বেসক ডেনড্রোবিয়াম

বেসক ডেনড্রোবিয়াম বা বেসক মালা (ইংরেজি: Wesak Orchid), (সিংহলি: vesak mala) (দ্বিপদ নাম: Dendrobium maccarthiae), হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত। বাংলাদেশের সংরক্ষিত উদ্ভিদের তালিকা বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৪১
তোফায়েল আহমেদ (দ্ব্যর্থতা নিরসন)

তোফায়েল আহমেদ নামটি নিম্নের ব্যক্তিবর্গকে নির্দেশ করতে পারেঃ তোফায়েল আহমেদ, বাংলাদেশ আওয়ামী লীগের একজন শীর্ষস্থানীয় নেতা তোফায়েল আহমেদ (লক্ষ্মীপুরের বীর প্রতীক), লক্ষ্মীপুর জেলার বীর প্রতীক খেতাব প্রাপ্ত মুক্তিযোদ্ধা। তোফায়েল আহমেদ (ফেনীর বীর প্রতীক), ফেনীর বীর প্রতীক খেতাব প্রাপ্ত মুক্তিযোদ্ধা। তোফায়েল আহমেদ (লোকশিল্পী), লোকশিল্পের একজন সুপরিচিত বাংলাদেশী গবেষক। তোফায়েল আহমদ, (১৯১৯-২০০২) বাংলাদেশি শিক্ষাবিদ, লোকসংস্কৃতি গবেষক, লোকশিল্প সংগ্রাহক। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
তোফায়েল আহমেদ (ফেনীর বীর প্রতীক)

তোফায়েল আহমেদ (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। তোফায়েল আহমেদের জন্ম ফেনী জেলার ছাগলনাইয়া উপজেলার পাঠাননগর ইউনিয়নের পূর্ব শিলুয়া গ্রামের মজুমদার বাড়িতে। তার বাবার নাম মুজাফফর আহমদ মজুমদার এবং মায়ের নাম ফাতেমা খাতুন। তার স্ত্রীর নাম শরীফা খাতুন। এ দম্পতির তিন ছেলে ও তিন মেয়ে। ইপিআরে চাকুরি করতেন তোফায়েল আহমেদ। কর্মরত ছিলেন সাতক্ষীরা জেলার কালীগঞ্জে। এর অবস্থান ছিলো বাংলাদেশ-ভারত সীমান্তে। সেখানকার কোম্পানি কমান্ডার তোবারক উল্লাহর নেতৃত্বে বিদ্রোহ করে তারা মুক্তিযুদ্ধে যোগ দেন। ৮ নম্বর সেক্টর এলাকায় যুদ্ধ করেন তিনি; ভোমরা ও হাকিমপুর সাব সেক্টরে। তোবারক উল্লাহ্র নেতৃত্বে বিভিন্ন স্থানে যুদ্ধ করেছেন তোফায়েল আহমেদ। বেশির ভাগ যুদ্ধে তিনি অসীম সাহসিকতার পরিচয় দেন। ভোমরায় এক যুদ্ধে তিনি সামান্য আহত হন। তার বাঁ হাতের অংশবিশেষ পাকিস্তানিদের বোমায় ঝলসে যায়। মুক্তিযুদ্ধে সাহস ও বীরত্ব প্রদর্শনের জন্য তোফায়েল আহমেদ বীর প্রতীক খেতাব পেয়েছেন। ১৯৮৩ সালে চাকরি থেকে অবসর নেন। তোফায়েল আহমেদ যে সব যুদ্ধে অংশ নিয়েছেন তার মধ্যে স্মরণীয় যুদ্ধ বালিয়াডাঙ্গার যুদ্ধ। এই যুদ্ধ এত ভয়াবহ, লোমহর্ষক ও মারাত্মক ছিল যে ওই যুদ্ধে যাঁরা অংশ নিয়েছিলেন, তাদের এখন সে কথা মনে হলে সবাই হয়তো শিউরে উঠবেন। সেপ্টেম্বর মাসের মাঝামাঝি। তখন একদল মুক্তিযোদ্ধার অবস্থান ছিল সাতক্ষীরা জেলার কলারোয়া উপজেলার বালিয়াডাঙ্গায়। ইপিআর, আনসার, মুজাহিদ ও ছাত্র-জনতার সমন্বয়ে গড়া এ মুক্তিবাহিনীর দল। মুক্তিবাহিনীর গেরিলা-আক্রমণে পাকিস্তানিরা অতিষ্ঠ। তাই তারা মুক্তিযোদ্ধাদের দমনে নতুন কৌশল অবলম্বন করে। হঠাৎ একদিন পাকিস্তানি সেনাবাহিনীর বেলুচ রেজিমেন্ট বিপুল শক্তি নিয়ে মুক্তিবাহিনীর অবস্থানে আক্রমণ করে। তাদের আক্রমণের মাত্রা তীব্র থেকে তীব্রতর হতে থাকে। বৃষ্টির মতো আর্টিলারি গোলার আঘাতে মুক্তিযোদ্ধারাও দিশেহারা হয়ে পড়েন। পাকিস্তানিদের প্রচণ্ড আক্রমণের মধ্যেও তারা টিকে থাকার চেষ্টা করেন। যুদ্ধ চলল কয়েক দিন। তিন কি চার দিনের দিন পাকিস্তানিদের অব্যাহত আক্রমণের মুখে মুক্তিবাহিনী সেখান থেকে পিছু হটতে বাধ্য হলো। পাকিস্তানিদের গোলার আঘাতে মুক্তিবাহিনীর আটজন যোদ্ধা ও অনেকে আহত হন। এ যুদ্ধে বীরত্ব দেখান তোফায়েল আহমেদ। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ২৫-০৫-২০১১"। ২০২০-০৫-০৩ তারিখে মূল থেকে আর্কাইভ করা। সংগ্রহের তারিখ ২০১৫-০৩-১৬।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ২০৯। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
ইমবাইবিশন

উদ্ভিদ মূলত ৩ টি প্রক্রিয়ার মাধ্যমে পানি শোষণ করে (সম্মিলিতভাবে)। তিনটি প্রক্রিয়া হলো: (i) ইমবাইবিশন (ii) ব্যাপন (iii) অভিস্রবণ। এদের একটি হলো ইমবাইবিশন। ইমবাইবিশন বলতে কলয়েড জাতীয় শুষ্ক বা আংশিক শুষ্ক পদার্থ কর্তৃক তরল পদার্থ শোষণের বিশেষ প্রক্রিয়াকে বোঝায়। কলয়েডধর্মী পদার্থ যে প্রক্রিয়ায় পানি শোষণ করে তাকে ইমবাইবিশন বলে। যে সকল পদার্থ পানির সংস্পর্শে এলে স্বতঃস্ফূর্তভাবে পানি শুষে / টেনে নেয়, তাকেই কলয়েডধর্মী পদার্থ বলে। এক খন্ড শুকনা কাঠের এক প্রান্ত পানিতে ডুবালে ঐ কাঠের খন্ডটি কিছু পরিমাণ পানি টেনে নেবে৷ আমরা জানি, কলয়েড জাতীয় শুকনা বা আধা শুকনা পদার্থ তরল পদার্থ শুষে নেয়। এ জন্য কাঠের খন্ডটি পানি শুষে নিয়েছে৷ এটাই হলো ইমবাইবিশন প্রক্রিয়া। সেলুলোজ, স্টার্চ, জিলাটিন ইত্যাদি হাইড্রোফিলিক বা পানিপ্রিয় বা কলয়েডধর্মী বা কলয়েডজাতীয় পদার্থ বা দার্থ৷ এরা তরল পদার্থের সংস্পর্শে এলে তা শুষে নেয় আবার তরল পদার্থের অভাবে সংকুচিত হয়। কোষপ্রাচীর ও প্রোটোপ্লাজম কলয়েডধর্মী হওয়ায় ইমবাইবিশন প্রক্রিয়ায় পানি শোষণ করে স্ফীত হয়ে ওঠে৷ এটি পানি শোষণের একটি অন্যতম গুরুত্বপূর্ণ প্রক্রিয়া। "Soybean seed imbibition: water absorption by seed parts."। web.archive.org। ২০১৬-১০-২২। Archived from the original on ২০১৬-১০-২২। সংগ্রহের তারিখ ২০২৩-০৯-২১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) Muhammad Sahimi, Flow and Transport in Porous Media and Fractured Rock, VCH Verlagsgesellschaft mbH, Weinheim, 1995, আইএসবিএন ৩-৫২৭-২৯২৬০-৮ M. Alava, M. Dube, and M. Rost, Adv. Phys. 53, 83 (2004).
ছোট আকন্দ

ছোট আকন্দ (দ্বিপদ নাম:Calotropis procera) হচ্ছে এপোসিনাম পরিবারের সপুষ্পক উদ্ভিদ। এদের সাধারণ নামগুলো হচ্ছে (ইংরেজি: apple of Sodom, Sodom apple, stabragh[তথ্যসূত্র প্রয়োজন], kapok tree, king's crown, rubber bush, বা rubber tree একে মরুভুমি এলেকায় বেশ দেখা যায়। "Calotropis procera (Aiton) W. T. Aiton"। Germplasm Resources Information Network। United States Department of Agriculture। ২০০১-১০-১৯। সংগ্রহের তারিখ ২০১০-০৬-২৬। [স্থায়ীভাবে অকার্যকর সংযোগ] উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "GRIN" নামটি একাধিক বার সংজ্ঞায়িত করা হয়েছে "Australian Plant Names Index"। ২৬ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১৪।
ব্যাঙ্ক অব বোম্বাই

ব্যাঙ্ক অফ বোম্বাই হল ব্রিটিশ ভারতের তিনটি প্রেসিডেন্সি ব্যাঙ্কের অন্যতম (অপর দুটি ব্যাঙ্ক হল ব্যাঙ্ক অফ ক্যালকাটা ও ব্যাঙ্ক অফ মাদ্রাজ)। ১৮৪০ সালের ১৫ এপ্রিল ব্রিটিশ ইস্ট ইন্ডিয়া কোম্পানির একটি সনদ বলে এই ব্যাঙ্ক প্রতিষ্ঠিত হয়। এই ব্যাঙ্কের সদর দফতর ছিল বোম্বাই (অধুনা মুম্বই) শহরে। ব্যাঙ্ক অফ বোম্বাই একটি বাণিজ্যিক ব্যাঙ্ক হিসেবে কাজ করত। সেই সময় ভারতে কোনো কেন্দ্রীয় ব্যাঙ্ক না থাকায় ব্যাঙ্ক অফ মাদ্রাজ কেন্দ্রীয় ব্যাঙ্কের কোনো কোনো দায়িত্ব পালন করত। ১৯২১ সালের ২৭ জানুয়ারি ব্যাঙ্ক অফ বোম্বাইয়ের সঙ্গে ভারতের অপর দুটি প্রেসিডেন্সি ব্যাঙ্ক (ব্যাঙ্ক অফ ক্যালকাটা ও ব্যাঙ্ক অফ মাদ্রাজ) সংযুক্ত করে ইম্পিরিয়াল ব্যাঙ্ক অফ ইন্ডিয়া গঠিত হয়। ১৯৫৫ সালে ভারতীয় রিজার্ভ ব্যাঙ্ক কেন্দ্রীয় ব্যাঙ্কের দায়িত্ব গ্রহণ করলে উক্ত ব্যাঙ্ক ইম্পিরিয়াল ব্যাঙ্ক অফ ইন্ডিয়াকে অধিগ্রহণ করে। ১৯৫৫ সালের ৩০ এপ্রিল ইম্পিরিয়াল ব্যাঙ্ক অফ ইন্ডিয়ার নাম বদলে স্টেট ব্যাঙ্ক অফ ইন্ডিয়া রাখা হয়। THE EVOLUTION OF THE STATE BANK OF INDIA, Volume 1 — The Roots 1806-1876 by Amiya Kumar Bagchi [১] Note issued by the Bank of Bombay ওয়েব্যাক মেশিনে আর্কাইভকৃত ৭ মার্চ ২০১২ তারিখে
পাটগ্রাম পৌরসভা

পাটগ্রাম পৌরসভা বাংলাদেশের লালমনিরহাট জেলার অন্তর্গত পাটগ্রাম উপজেলার একটি পৌরসভা। এটি বাংলাদেশের পৌরসভারগুলোর মধ্যে ’’ক’’ শ্রেণীভুক্ত পৌরসভা। পাটগ্রামে পৌরসভা ০৮টি মৌজা/মহল্লা নিয়ে গঠিত। এবং মৌজাসমূহ ০৯টি প্রশাসনিক ওয়ার্ডে বিভক্ত। পাটগ্রাম পৌরসভার মোট জনসংখ্যা = ৩০,১২৫ জন। নারী = ১৪,৮৭৮ জন পুরুষ = ১৫,২৪৭ জন কলেজ জসীমউদ্দীন আব্দুল গণি সরকারি কলেজ পাটগ্রাম আর্দশ ডিগ্রি কলেজ রাশেদুল ইসলাম সুইট মেয়র। বর্তমান মেয়র হিসাবে দায়িত্ব পালন করছেন। "www.paurainfo.gov.bd পৌর তথ্য"। ১৭ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৫।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৫।  পাটগ্রাম পৌরসভা ওয়েব্যাক মেশিনে আর্কাইভকৃত ২১ এপ্রিল ২০১৪ তারিখে পাটগ্রাম উপজেলা তথ্য বাতায়ন "ইউনিয়নের জনসংখ্যা"। www.lcgbangladesh.org। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৫।  পাটগ্রাম পৌরসভা ওয়েব্যাক মেশিনে আর্কাইভকৃত ৪ মার্চ ২০১৬ তারিখে অফিসিয়াল ওয়েবসাইট
পাকিস্তানে রাজতন্ত্র

পাকিস্তানে রাজতন্ত্র দ্বারা ১৯৪৭ থেকে ১৯৫৬ সাল পর্যন্ত সময়ের পাকিস্তান অধিরাজ্যের সময়কে বোঝানো হয়। পাকিস্তান কমনওয়েলথের ভেতরে সার্বভৌমত্ব ভোগ করত। সম্রাটের প্রতিনিধি হিসেবে পাকিস্তানের গভর্নর জেনারেল সাংবিধানিক দায়িত্ব পালন করতেন। ১৭০১ সালের অ্যাক্ট অব সেটলমেন্ট ১৭০১ দ্বারা রাজকীয় উত্তরাধিকার নিয়ন্ত্রিত হত। ১৯৫৬ সালের ২৩ মার্চ রাজতন্ত্র বিলুপ্ত করা হয়। এসময় পাকিস্তানকে কমনওয়েলথের একটি প্রজাতন্ত্র ঘোষণা করা হয়। ১৯৭২ সালে পাকিস্তান প্রাক্তন পূর্ব পাকিস্তান ইস্যুতে কমনওয়েলথ ত্যাগ করে এবং ১৯৮৯ সালে পুনরায় ফিরে আসে। এছাড়া ১৮ অক্টোবর ১৯৯৯ থেকে ২২ মে ২০০৪ পর্যন্ত এবং ২২ নভেম্বর ২০০৭ থেকে ২২ মে ২০০৮ পর্যন্ত দুইবার পাকিস্তানের কমনওয়েলথ সদস্যপদ স্থগিত ছিল। ভারত স্বাধীনতা আইন ১৯৪৭ অনুযায়ী পাকিস্তান অধিরাজ্য গঠিত হয়। এর আগে পাকিস্তান ব্রিটিশ ভারতের অংশ ছিল। ১৯৫৬ সালে নতুন সংবিধান গৃহীত হলে রাজতন্ত্র বিলুপ্ত করা হয়। রাজতন্ত্র বিলুপ্ত হওয়ার পর ১৯৬১ ও ১৯৯৭ সালে রাণী ও ডিউক অব এডিনবার্গ পাকিস্তান ভ্রমণ করেন। পাকিস্তানের রাষ্ট্রপতি পাকিস্তানের গভর্নর জেনারেল টেমপ্লেট:Commonwealth realms
টোকেলাউ

টোকেলাউ (/ˈtoʊkəlaʊ/; আক্ষরিক অর্থ: 'উত্তর-উত্তরপূর্ব' বা উত্তরে হাওয়া দক্ষিণ প্রশান্ত মহাসাগর এ নিউজিল্যান্ডের অঞ্চল। এটি তিনটি ক্রান্তীয় প্রবাল প্রাচীর: আটাফু, নুকুনোনু এবং ফোকাওফো নিয়ে গঠিত, একত্রে যা মাত্র ১০ বর্গকিলোমিটার এলাকা। দেশটির রাজধানী এই তিনটি দ্বীপের মধ্যে বার্ষিক ভাবে ঘোরাফেরা করে। এছাড়াও এটির উত্তরে সয়াইন্স (Swains) দ্বীপ রয়েছে, যা এখন বিবাদিত এবং আমেরিকার সামোয়া অংশ পরিচালিত হয়। টোকেলাউ একটি পলিনেশীয় শব্দ, যার অর্থ "উত্তর বায়ু"। এক অজানা সময়ে ইউরোপীয় ইউনিয়নের অভিযাত্রীদল দ্বীপটি আবিষ্কার করেন। তখন এটি ইউরোপীয় দ্বীপপুঞ্জ এবং ইউনিয়ন গ্রুপ নামে পরিচিত হয়। ১৯৪৬ সালে[তথ্যসূত্র প্রয়োজন] টোকেলাউ নাম গৃহীত হয়। উইকিপিডিয়ার সহপ্রকল্পেTokelau উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিভ্রমণ হতে ভ্রমণ নির্দেশিকা উইকিবিশ্ববিদ্যালয় হতে শিক্ষা উপকরণ সিআইএ প্রণীত দ্য ওয়ার্ল্ড ফ্যাক্টবুক-এ Tokelau-এর ভুক্তি Tokelau from UCB Libraries GovPubs কার্লিতে টোকেলাউ (ইংরেজি) উইকিমিডিয়া অ্যাটলাসে Tokelau Ethnology of Tokelau Islands Tokelau Council of Ongoing Government, executive branch of the government The Administrator of Tokelau ওয়েব্যাক মেশিনে আর্কাইভকৃত ৫ জুন ২০১০ তারিখে, Tokelau website of the NZ Ministry of Foreign Affairs and Trade Fakaofo Nukunonu Huntsman, Judith; Hooper, Antony (১৯৯৬)। Tokelau A Historical Ethnography। আইএসবিএন 978-1-86940-153-5।  Huntsman, Judith; Kalolo, Kelihiano (২০০৭)। The Future of Tokelau Decolonising Agendas, 1975–2006। আইএসবিএন 978-1-86940-398-0।  McQuarrie, Peter (২০০৭)। Tokelau People, Atolls and History। আইএসবিএন 978-1-877449-41-3।  Heller, Maxwell H. (২০০৫)। Where on Earth Is Tokelau A Doctor's Experiences in the South Seas। আইএসবিএন 978-0-901100-58-0।
লিগাল ফ্রেমওয়ার্ক অর্ডার, ১৯৭০

লিগাল ফেমওয়ার্ক অর্ডার, ১৯৭০ (এলএফও) ছিল পাকিস্তানের রাষ্ট্রপতি ইয়াহিয়া খান কর্তৃক জারিকৃত একটি ফরমান। এতে ১৯৭০ সালের সাধারণ নির্বাচনের নীতিসমূহ উল্লেখ করা হয়েছিল। এই নির্বাচন ছিল পাকিস্তানের ইতিহাসে প্রথম প্রত্যক্ষ নির্বাচন। এলএফও এর মাধ্যমে “এক ইউনিট” ব্যবস্থা বাতিল করা হয় এবং পশ্চিম পাকিস্তানে চারটি প্রদেশ পাঞ্জাব, সিন্ধু, বেলুচিস্তান ও উত্তরপশ্চিম সীমান্ত প্রদেশ পুনর্বহাল করা হয়। পূর্বসুরি আইয়ুব খানের পর জেনারেল ইয়াহিয়া খান ক্ষমতা লাভ করেন। তার দায়িত্ব ছিল আইয়ুবের শাসনামলের শেষদিকে অস্থির পরিস্থিত নিয়ন্ত্রণে এনে আইনশৃঙ্খলা পুনর্বহাল করা। ইয়াহিয়া খান দেশে গণতন্ত্র পুনরুদ্ধারের প্রতিশ্রুতি দেন এবং ঘোষণা করেন যে এ উদ্দেশ্যে প্রত্যক্ষ নির্বাচন অনুষ্ঠিত হবে। একইসাথে পূর্ব ও পশ্চিম পাকিস্তান কীভাবে প্রতিনিধিত্ব করবে তাও আলোচনার বিষয় ছিল। পাকিস্তানের জাতিগোষ্ঠীগুলোর মধ্যে পূর্ব পাকিস্তানের বাঙালিরা ছিল সংখ্যাগরিষ্ঠ। দেশের দুই অংশের মধ্যে বৈষম্য বিরাজ করছিল। পূর্ব পাকিস্তানের বৃহৎ রাজনৈতিক দল প্রদেশের জন্য অধিক স্বায়ত্তশাসন দাবি করে যা অনেক পশ্চিম পাকিস্তানি বিচ্ছিন্নতাবাদ বলে সন্দেহ করত। ১৯৭০ সালের ৩০ মার্চ জেনারেল ইয়াহিয়া খান লিগাল ফ্রেমওয়ার্ক অর্ডার ঘোষণা করেন। এতে বলা হয় যে আইনসভায় ৩০০টি আসন থাকবে। ১৯৫৬ সালের সংবিধানে সংখ্যাসাম্যের উল্লেখ ছিল। ফ্রেমওয়ার্কে রাষ্ট্রের দুই অংশের জন্য সংখ্যানুপাতের কথা বলা হয়। এই নিয়মের আওতায় পূর্ব পাকিস্তান ১৬৭ টি ও পশ্চিম পাকিস্তান ১৪৪ টি আসন লাভ করে। আরো উল্লেখ করা হয় যে জাতীয় পরিষদ অধিবেশন আহ্বানের ১২০ দিনের মধ্যে একটি নতুন সংবিধান প্রণয়ন করবে, কিন্তু প্রক্রিয়ার নিয়ম ভবিষ্যত আইনসভার হাতে অর্পণ করা হয়। ১২০ দিনের মধ্যে নতুন আইনসভা সংবিধান প্রণয়নে ব্যর্থ হলে নতুন নির্বাচন দেয়া হবে। রাজনৈতিক দল কর্তৃক প্রস্তাবিত সকল বক্তব্য ও সম্মতি প্রস্তাব রাষ্ট্রপতির সামনে সত্যায়িত করার জন্য পেশ করা হবে। এছাড়াও এক ইউনিট পদ্ধতি বাতিল করা হয়। পূর্বে এক ইউনিটের আওতায় পশ্চিম পাকিস্তানের চারটি প্রদেশকে একত্রে একটি প্রদেশ গণ্য করা হত। এলএফও সংখ্যানুপাত পদ্ধতিকে স্বীকৃতি দেয়ায় বাঙালিদের কাছে তা গ্রহণযোগ্য হয়। ১৯৭০ সালের নির্বাচনে আওয়ামী লীগ পূর্ব পাকিস্তানে শুধু দুইটি আসনে পরাজিত হয় এবং জাতীয় পরিষদের সংখ্যাগরিষ্ঠতা লাভ করে। তাই সরকার গঠনের জন্য পশ্চিম পাকিস্তানের কোনো দলের সহায়তার প্রয়োজন ছিল না। এলএফও তে সংবিধান প্রণয়নের কোনো নির্দিষ্ট নিয়ম উল্লেখ ছিল না বলে আওয়ামী লীগ নিজেদের মত সংবিধান প্রণয়ন করার অধিকার লাভ করে। অন্যদিকে পশ্চিম পাকিস্তানে জুলফিকার আলী ভুট্টোর পাকিস্তান পিপলস পার্টি সংখ্যাগরিষ্ঠতা লাভ করেছিল। তারা ঘোষণা করে যে তারা নতুন আইনসভা বয়কট করবে। ফলে উত্তেজনা বৃদ্ধি পায়। আলোচনা ব্যর্থ হওয়ার পর জেনারেল ইয়াহিয়া খান আইনসভার অধিবেশন স্থগিত করেন। ফলে পূর্ব পাকিস্তানে বিদ্রোহ দেখা দেয় এবং ১৯৭১ সালের এক পর্যায়ে বাংলাদেশের স্বাধীনতা যুদ্ধ শুরু হয়। "Emerging Discontent (1966 - 1970)"। Library of Congress Country Studies। সংগ্রহের তারিখ ২০০৯-০৯-০৭।  Owen Bennett-Jones (২০০৩)। Pakistan: Eye of the Storm। Yale University Press। পৃষ্ঠা 146–180। আইএসবিএন 978-0-300-10147-8।  Talbot, Ian. (১৯৯৮)। Pakistan, a modern history। New York: St. Martin's Press। পৃষ্ঠা ১৯০। আইএসবিএন 0-312-21606-8। ওসিএলসি 38739043।  Richard Sisson, Leo E. Rose (১৯৯১)। War and Secession: Pakistan, India and the Creation of Bangladesh। University of California Press। পৃষ্ঠা 55। আইএসবিএন 978-0-520-07665-5।
আল মুতানাব্বি

আবু আত তাইয়িব আহমাদ ইবনুল হুসাইন আল মুতানাব্বি আল কিন্দি ([ أبو الطيب أحمد بن الحسين المتنبّي الكندي Abū aṭ-Ṭayyib ʾAḥmad ibn al-Ḥusayn al-Mutanabbī al-Kindi] ত্রুটি: {{Lang-xx}}: text has italic markup (সাহায্য)) (৯১৫ – ২৩ সেপ্টেম্বর ৯৬৫) ছিলেন একজন আরব কবি। আরবি সাহিত্যের অন্যতম শ্রেষ্ঠ কবি হিসেবে তাকে গণ্য করা হয়। তার অধিকংশ কাব্য তার জীবনকালে সাক্ষাত পাওয়া রাজাদের প্রশংসা করে লেখা হয়েছে। কারো কারো মতে তার ৩২৬টি কবিতা তার জীবনের প্রতিচ্ছবি হিসেবে রচিত হয়েছে। নয় বছর বয়সে তিনি কবিতা লেখা শুরু করেন। তীক্ষ্ণ বুদ্ধি ও রসবোধের জন্য তিনি পরিচিত ছিলেন। তার আলোচ্য বিষয়ের মধ্যে রয়েছে সাহস, জীবনদর্শন ও যুদ্ধের বর্ণনা। তার অনেক কবিতা তৎকালীন সময়ে এবং বর্তমান আরব বিশ্বে বিস্তৃত হয়েছে। তার কবিতাকে প্রবাদতুল্য গণ্য করা হয়। তার একটি বিখ্যাত উক্তি হল, "সিংহের দাঁত দেখা গেলে তাকে হাসি ভাবতে যেও না।" আল মুতানাব্বি তার মেধার কারণে তার সময়ের অনেক নেতার সান্নিধ্যলাভের সুযোগ পান। তিনি সেসব নেতা ও রাজাদের প্রশংসা করে কবিতা লিখেছেন। বিনিময়ে শাসকরাও তাকে অর্থ ও উপহার প্রদান করেন। তার নিজের যুগে তার শক্তিশালী কাব্যিক ধারা জনপ্রিয়তা অর্জন করেছিল। Ayyıldız, Esat (2020), "el-Mutenebbî’nin Seyfüddevle’ye Methiyeleri (Seyfiyyât)", BEÜ İlahiyat Fakültesi Dergisi , 7 (2) , 497-518 . DOI: 10.33460/beuifd.810283 Al-Mutanabbî, Le Livre des Sabres, choix de poèmes, présentation et traduction de Hoa Hoï Vuong & Patrick Mégarbané, Actes Sud, Sindbad, novembre 2012. Ayyıldız, Esat (2020), "el-Mutenebbî’nin Seyfüddevle’ye Methiyeleri (Seyfiyyât)", BEÜ İlahiyat Fakültesi Dergisi , 7 (2) , 497-518 . DOI: 10.33460/beuifd.810283 আরবি উইকিসংকলনে এই নিবন্ধ সম্পর্কে আদি লেখা রয়েছে: Al-Mutanabbi Al-Mutanabbi The Greatest Arabic Poet Mutanabbi's poetry recited by Samar Traboulsi Poetry Magic, UK ওয়েব্যাক মেশিনে আর্কাইভকৃত ২৩ ফেব্রুয়ারি ২০০৯ তারিখে أبو الطيب المتنبي - ويكيبيديا Almotanabbi.com - the complete collection of Mutanabbi's poems along with explanation
মহিলা সমিতি মঞ্চ

মহিলা সমিতি মঞ্চ বাংলাদেশের ঢাকার বেইলী রোডস্থ বাংলাদেশ মহিলা সমিতির ভবনের মধ্যে অবস্থিত মঞ্চ প্রযোজনার জন্য একটি মিলানায়তন। এটি স্বাধীনতা-উত্তর বাংলাদেশের নাট্যচর্চায় গুরুত্বপূর্ণ ভূমিকা পালন করছে। গ্রুপ থিয়েটারের নাটক মঞ্চায়নের মাধ্যমে এই মিলানায়তনের যাত্রা শুরু হয়। দীর্ঘদিন বিভিন্ন থিয়েটার দলকে মঞ্চ প্রযোজনার সুযোগ দেয়ার মাধ্যমে এটি ঢাকার নাট্য শিল্পের দর্শক-শ্রেণী তৈরিতে উল্লেখযোগ্য ভূমিকা পালন করেছে। তবে এই মিলানায়তনে মাঝে মাঝে রাজনৈতিক সভা-সমাবেশও অনুষ্ঠিত হয়। ১৯৭৩ সালে নাট্যচক্রের প্রযোজনায় জর্জ বার্নার্ড শ'-এর দান্তের মৃত্যু নাটকের মাধ্যমে এই মঞ্চের যাত্রা শুরু হয়। নাট্যচক্রের অন্যান্য প্রযোজনাগুলো হল, বনফুলের "নব সংস্করণ" (১৯৭৮), মনোজ মিত্রের "সাজানো বাগান" (১৯৮০) এবং বিজয় তালুকদারের "চুপ আদালত চলছে" (১৯৮৪)। ১৯৭৩ সালে নাগরিক নাট্য সম্প্রদায় মঞ্চস্থ করে "বিদগ্ধ রমনীকুল""তাইলে সংকট", "ক্রস পারপাস" এবং "নিষিদ্ধ পল্লীতে"। এছাড়াও বিভিন্ন নাট্যগোষ্ঠী যেমন; অরণ্যক নাট্যদল, ঢাকা থিয়েটার, নান্দনিক নাট্য সম্প্রদায়, ঢাকা পদাতিক, বাংলাদেশ উদীচী শিল্পগোষ্ঠী, বিবর্তন সাংস্কৃতিক কেন্দ্র, লোকনাট্য দল এবং ঢাকা লিটল থিয়েটার-সহ অন্যান্য নাটকদল বিভিন্ন সময় এই মিলানায়তনে তাদের নাটকের মঞ্চায়ন করেছে। "Mahila Samiti's new building to have two auditoriums"। The Daily Star। সংগ্রহের তারিখ ২০ ডিসেম্বর ২০১২।
দামুড়হুদা

দামুড়হুদা নামে বাংলাদেশে যেসব স্থান ও প্রশাসনিক অঞ্চল রয়েছে। যথা: উইকিঅভিধানে দামুড়হুদা শব্দটি খুঁজুন। দামুড়হুদা উপজেলা, চুয়াডাঙ্গা জেলার একটি উপজেলা দামুড়হুদা থানা, দামুড়হুদা উপজেলার একটি থানা দামুড়হুদা ইউনিয়ন, দামুড়হুদা উপজেলার একটি ইউনিয়ন এটি কোন স্থান, জনপদ বা প্রশাসনিক অঞ্চল সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।